Кхечарачул алсама и номинации йаьккхина Джордан Майкла — 10-за. Джордан а, Чемберлен а бен вац и номинации 7-за хьалхий тӀехьий йаьккхина. Гервин Джорджа, Айверсон Аллена, Дюрант Кевина номинаци йаьккхина 4-за, Микан Джорджа, Джонстон Нила, Макаду Боба, Джеймс Хардена даьккхина и совгӀат кхузза. Шозза ассоциацин уггаре жамӀе ловзархо хилла Аризин Пол, Петтит Боб, Ӏабдул-Джаббар Карим, О’Нил Шакил, Макгрэди Трэйси, Брайант Коби, Уэстбрук Расселл, Стефен Карри. 1969/70 шарахь дуьйна, кхаа ловзархочо бен ца йаьккхина и номинации а, КъБА чемпионалла а цхьаьна шарахь: Ӏабдул-Джаббар Карим (иза левзина шен иман диллале хиллачу цӀарца Алсиндор Лью) 1971 шарахь «Милуоки Баксца», Джордан Майкл 1991 - 1993 шераш а, 1996 - 1998 шераш «Чикаго Буллзца», Шакил О’Нил 2000 шарахь «Лос-Анджелес Лейкерсца». О’Нил и титул йаьккхинчех  цхьа ловзархо бен вац, цуо шен толаман шарахь кхо очко цкъан а ца кхоьссира (и очкош йукъайаьначул тӀаьхьа). И хӀонс йаьккхинчех Дюрант Кевин хилира уггаре къона ловзархо 21 шо 197 де. Сийлахь титул карахь йерг ву «Хьюстон Рокетсан» турсло Харден Джеймс.